สวัสดีครับคุณ หน้าผากผม ยุบกลางหน้าผากครับ เป็นเส้นตรงตั้งฉากครับ(สมมตินี้คือหน้าผากนะครับ ( | ) เป็นแบบนี้ครับ ) มองผ่านกระจกก็เห็นหน้ายุบแบบนี้ครับพอสัมผัสมันก็ยุบแบบที่เห็นครับ หรือว่าเป็นกระดูกหน้าผากครับ ผมเลยสงสัยไปดูหน้าผากพ่อและแม่ไม่เป็นครับ ผมอยากทราบวามันมีวิธีแก้แบบธรรมชาติไหมครับ และอันตรายไหมครับ (นอนดึกบ่อยเกี่ยวไหมครับ) อยากแก้ไขมากครับหน้าผากยุบดูไม่ดีครับขอบคุณล่วงหน้านะครับ
สวัสดีค่ะ thanakornอาการที่กลางหน้าผากยุบลงไปนั้น อาจมีสาเหตุจากหลายอย่าง เช่นรูปหน้าหรือรูปกระดูกที่เป็นแบบนี้อยู่แล้ว หรือถ้าแต่ก่อนไม่เป็น เพิ่งมาเป็น อาจเป็นความผิดปกติต่างๆเช่น ผื่นผิวหนังอักเสบหลังหายแล้วเกิดเป็นแผลเป็น เป็นรอยบุ๋ม โรคหนังแข็งชนิดที่เป็นเฉพาะที่ หรือเป็นรอยยุบลงไปจากกระดูกที่หักหรือเคลื่อน อาจเกิดตามหลังการเกิดอุบัติเหตุหรือการกระแทกเข้าบริเวณดังกล่าวโดยตรงโดยจะผิดปกติหรือไม่ ก็อาจต้องอาศัยการตรวจร่างกายร่วมด้วย และดูว่าผิดปกติจากผิวหนังที่บุ๋มลงไปหรือจากกระดูก ซึ่งจะรักษาและพบแพทย์ในด้านที่ต่างกัน การนอนดึกบ่อยๆไม่น่าเกี่ยวกับภาวะดังกล่าวแนะนำการไม่ไปกดทับบริเวณดังกล่าวบ่อยๆ ระวังอุบัติเหตุที่หน้าผาก สังเกตอาการ ถ้าอาการเป็นมากขึ้นรวดเร็ว มีผื่นปื้นแดงหรือน้ำตาล หรือเจ็บร่วมด้วย ควรรีบไปพบแพทย์